Document ID: /roh_data/filtered/fineweb-2-filterrobots_roh.jsonl.gz/46283

Las unfrendas da la disgrazia d’aviun JU-52 al Piz Segnas a Flem han tuttas pudì vegnir manadas a val, quai ha la Procura publica federala communitgà. Era il vrac dal aviun e rauba privata da las persunas disgraziadas èn vegnids manads ils ultims dis a Flem. Sco las autoritads communitgeschan èn uss las vias da viandar en il territori puspè vegnidas dadas liber.
Lavurs d’examinaziun vegnan fatgas parallel
La Procura publica federala vegn uss communabel cun il post federal d’investigaziun per dumondas da segirtad ad examinar il motiv dal accident. Questas investigaziuns possian durar las proximas emnas fin mais, scriva la Procura publica federala.
RR novitads 17:00